Sue Gardner

Sue Gardner (født 11. mai 1967) er en canadisk journalist, og siden 2007 daglig leder for Wikimedia-stiftelsen i San Francisco.«Canadian journalist to lead Wikimedia». CBC News (4. desember 2007)

 Biografi 
Gardner vokste opp i Canada, der hun i 1990 tok eksamen i journalistikk ved Ryerson University.Sue Gardners biografi på LinkedIn, besøkt 17. februar 2010. Deretter begynte hun å arbeide for CBC Radio One med nyhetsprogrammet «As it happens». I mer enn ti år arbeidet hun som reporter, produsent og dokumentarskaper, både for CBC och for Newsworld International, og hun interesserte seg spesielt for populærkultur og samfunnsspørsmål, inkludert medias rolle under Gulfkrigen.Fra Lavin Agencys profil 

Gardner fortsatte i CBC, der hun i mars 2006 tok over jobben som leder for avdelingen for nye medier, som utviklet nettstedet CBC.ca.«CBC clicks online»  , Toronto Star, 19. juli 2006, via the Friends of Canadian Broadcasting archives.«Does CBC.ca run itself?», en blogg om CBC.  
Under Gardners tid vant CBC.ca flere internasjonale priser og ble Canadas mest populære nyhetsside. Hun har også jobbet for British Broadcasting Corporation og National Public Radio.Pressemelding om at Sue Gardner blir Wikimedia Foundations nye daglige leder, 3. desember 2007.

Gardner er medlem av Online News Association, Society for News Design, Women in Film and Television, Canadian Association of Journalists og Canadian Women In Communications. 

 Wikimedia-stiftelsen 
I mai 2007 sluttet Gardner i CBC, og begynte kort tid senere som konsulent for Wikimedia-stiftelsen, som blant annet drifter nettleksikonet Wikipedia, der hun arbeidet med organisasjonsstruktur. Midt i Wikimedia-stiftelsens innsamlingskampanje i desember 2007 ble Gardner ansatt som stiftelsens daglige leder. Hun tok da over etter Brad Patrick.

Fra september 2007 ledet Gardner flyttingen av Wikimedia-stiftelsens kontorer fra St. Petersburg i Florida til San Francisco, og hun økte størrelsen på organisasjonen betraktelig gjennom nyansettelser. I perioden 2007 til 2010 økte antall ansatte fra 8 personer til over 30.Liste over ansatte på Wikimedia-stiftelsens nettside, besøkt 4. mars 2012.

I oktober 2009 utnevnte nettavisen The Huffington Post Sue Gardner til en av de ti mest innflytelsesrike personene innen media i 2009 for hennes arbeid for Wikimedia.Fra presentasjonene av «HuffPost Game Changers: Who Is The Ultimate Game Changer In Media? – Sue Gardner».

 Referanser 

 Eksterne lenker 
  «Sue Gardner On 'Herding Cats' And Halting Wikipedia's Editor Erosion», intervju og portrett i Forbes 22. august 2012

Kategori:Canadiske forretningsfolk
Kategori:Canadiske journalister
Kategori:Personer fra Northumberland County i Ontario
Kategori:Personer fra Bridgetown
Kategori:Fødsler i 1967